Møde nr. 7

Rådet for Bæredygtig Udvikling i Allerød holder møde torsdag den 3. oktober 2019

kl. 16:00 - 18.00 på rådhuset (mødelokale C).

Medlemmer: Merete Them Kjølholm, Bettina Hauge og Anders Damm-Frydenberg,

Svava Lykkegaard Hansen, Hans Philipsen, Marianne Thorsø Nielsen, Tommy Dal, Lars Jonsson, Henning Mortensen, John Frandsen, Nils Henrik Christiansen og Tanja Cederholm

Øvrige: Niels Erik von Freiesleben og Annette L. Pedersen (ref.)

Afbud: Lene Krogh, Bettina Hauge, Tommy Dahl, Nils Henrik Christiansen

### Bemærkninger til dagsordenen

|  |  |  |
| --- | --- | --- |
| Indledning |  |  |
|  |  |  |
|  |  |  |
| Beslutning |  | Dagsorden blev godkendt men punkt 4 udgik da Bettina ikke var til stede. |

### Godkendelse af referat fra sidste møde

|  |  |  |
| --- | --- | --- |
| Indledning |  | Det blev besluttet, at medlemmer ikke citeres direkte i referatet men at referatet i højere grad opsummere drøftelserne. |
|  |  |  |
|  |  |  |
| Beslutning |  | Referat godkendt |

### ****Social bæredygtighed/ velkommen til tilflyttere****

|  |  |  |
| --- | --- | --- |
| Indledning |  | **v/ Tanja Cederholm og Svava Lykkegaard Hansen**  På sidste rådsmøde blev det besluttet, at Tanja og Svava skulle lave et oplæg til et velkomstbrev til nye indbyggere.  Oplæg fra Tanja og Svava:  Vigtigt at vi, som råd, også beskæftiger os med social bæredygtighed.  Oplevelsen er, at der i Allerød bliver gjort mindre ud af at byde nye tilflyttere velkommen end i andre kommuner.  Der er brug for i højere grad at inkludere ny-tilflyttere og introducere dem til foreningsliv, kultur mm. som Allerød kan byde på.  De efterlyste, at hjemmesiden udbygges, så der er noget for forskellige grupper, herunder:   * Folk som tænker på at flytte til Allerød Kommune * Velkomstbrev til folk, som er flyttet til kommune – suppleret med velkomstmøde hvert andet år   De ønsker at supplere kommunens hjemmeside med en tryk en folder eller et hæfte, som kunne deles ud til nye borgere. Dette med inspiration fra hæfte fra Tisvildeleje: ”handl lokalt”  Inspiration fra andre kommuner: Hillerød, Halsnæs og Gribskov har meget på hjemmesiden med ”velkommen til nye tilflyttere”. Grundholdning i Helsingør Kommune – de vil gerne byde deres nye indbyggere velkommen.  I Allerød får man velkomst-brev i e-boks.  Tanja og Svava ønsker bedre reklame for og oplysning om velkomstarrangement og centrale begivenheder som Aktiv fritid / Allerød på kryds og tværs til nye borgere.  Drøftelse:  Rådet drøftede at det kunne være interessant at kommunikere bredt ud til borgere (både dem der allerede bor her og nytilflyttere) vedr.:   * Handel * Sportsklubber mm. (en foreningsfortegnelse) * Andre fællesskaber * Seværdigheder   I den forbindelse blev det nævnt, at det er vigtigt at huske hele kommunen, ikke kun Allerød Bymidte.  På forespørgsel fra et rådsmedlem har en lokal ejendomsmægler fortalt, at folk flytter til Allerød fordi det er billigere end Birkerød, tættere på naturen og at her er en s-togstation.  Rådet er enige i, at det er en god ide, at få noget mere information på kommunens hjemmeside. Der er enighed om at få beskrevet en todelt indsats, hvor:   * den ene indsats er en opfordring til, at kommunen opdatere hjemmesiden med mere information * og den anden indsats er opdatering af hjemmesiden suppleret med trykt information, som kan udleveres til ny-tilflyttere.   Rådsmedlemmerne drøftede i den forbindelse også finansieringsmuligheder for den trykte information, herunder mulighed for kommunal finansiering eller lokale handelsforeninger / virksomheder.  Det blev også drøftet, om der evt. skulle søges samarbejde med  Citymanager om en tryk info-folder til ny-tilflyttere |
|  |  |  |
|  |  |  |
| Beslutning |  | Tanja og Svava laver et oplæg til borgmesteren om ønsker til aktiviteter der kan understøtte bedre velkomst af nye borgere herunder en opgradering af hjemmesiden og trykt publikation. |

### Fredning Blovstrød Teglværk

|  |  |  |
| --- | --- | --- |
| Indledning |  | v/ Bettina Hauge |
|  |  |  |
|  |  |  |
| Beslutning |  | Punktet udgår og genoptages ikke |

### Bæredygtighedsfestival

|  |  |  |
| --- | --- | --- |
| Indledning |  | v/ Niels Erik  Orientering:  Byrådet 29/8 vedtaget at jubilæumsfejring skal have 4 spor:   1. Fejring af Allerøds Historie 2. Udvidet støtte til Byforum og aktiv fritid 3. Folkemøde om bæredygtighed 4. Foreninger og frivillige   Sekretariatet arbejder med at folde spor 3 ud. RBU vil kunne blive hørt i den forbindelse, hvis de ønsker det.  Drøftelse:  Rådet vil gerne komme med ideer til spor 3  Rådet opfordrer til at søge inspiration fra folkemøde i Odsherred og Silkeborg.  Rådet drøftede om anbefalinger fra opgaveudvalget kunne bruges som afsæt for drøftelse blandt Allerøds borgere – evt. kunne de dilemma drøftelser som udvalget har haft også afprøves på Allerøds borgere  Rådet drøftede også muligheden for, at det årlige arrangement ”æblets dag”, som afholdes af den grønne guide, evt. kunne udvides til også at inkludere en tilbagevendende bæredygtighedsfestival. Dette skal vendes med den grønne guide. |
|  |  |  |
|  |  |  |
| Beslutning |  | På næste møde drøfter opgaveudvalget:   * hvordan de kan spille ind ift. en bæredygtighedsfestival, og * ideer til hvilke temaer og aktiviteter som folkemødet eller evt. en festival skal løfte |

### Nyt fra Opgaveudvalget

|  |  |  |
| --- | --- | --- |
| Indledning |  | v/ Merete Them Kjølholm  Fase et: anbefalinger til arbejdet med FN’s verdensmål afleveret til TEPMU og indarbejdet i planstrategien  Nu i gang med fase to – anbefaling til:   * Bæredygtige Grønne Byer * Natur * Partnerskaber for handling |
|  |  |  |
|  |  |  |
| Beslutning |  | Orientering taget til efterretning |

### Nyt fra forvaltningens miljø- og bæredygtighedsarbejde

|  |  |  |
| --- | --- | --- |
| Indledning |  | v/ Niels Erik von Freiesleben  To ting som fylder ekstra meget pt.:   * Erhvervsområde Faremosen * Udrulning af nyt affaldssystem |
|  |  |  |
|  |  |  |
| Beslutning |  | Orienteringspunkt taget til efterretning.  Kommunikationsplanen for de nye affaldsordninger præsenteres på næste møde. |

### Nyt fra foreningerne

|  |  |  |
| --- | --- | --- |
| Indledning |  | LO hovedstaden: Møde i erhvervsnetværk er jævnligt på besøg i kommuner. Senest i Allerød, hvor de fik præsenteret indsatser vedr. ambitiøs bæredygtighed og erhvervspolitik. Det var et godt møde.  Frivillige for Integration i Allerød: Frivillighedspris uddelt i fredags – Ældresagens vågetjeneste fik prisen  Foreningen Grøn Guide: Aktiv fritid gik fint trods regnvejr. Godt samarbejde med Allerød Kommune og deres udstilling om affaldssortering.  Nordsjællands Landboforening:   * Det handler meget om klima og miljø. Landbrugskonsulent med fokus på klima er blevet uddannet og kommer på besøg hos landmændene. * Der har været åbent landbrug i september. Interessant besøg i Gilleleje. Mødet handlede om landområde som er gået fra at være sø, som blev inddæmmet til landbrugsjord – og nu vender tilbage til at være sø. * Ros til Allerød Kommune for tidlig lodsejerinddragelse ifm. fredningssag   Røde kors:   * Røde kors afd. er fyldt 25 år og cafe Oasen har haft 20 års jubilæum * De får meget tøj ind og mere end de kan sælge i Allerød. Overskuddet af tøj bliver sendt til andre afdelinger.   DN:   * Deltog i Aktiv fritid – god oplevelse og fik uddelt * Årsmøde d. 6/11 – hvor der er oplæg om Biodiversitet af Rune Engelbrecht. |
|  |  |  |
|  |  |  |
| Beslutning |  | Orientering taget til efterretning |

### Pressemeddelelser

|  |  |  |
| --- | --- | --- |
| Indledning |  | Ingen pressemeddelelser denne gang men rådet efterlyste hvornår næste TEPMU møde er. Det er d. 22. okt. 2019 |
|  |  |  |
|  |  |  |
| Beslutning |  | Der kommer ikke en pressemeddelelse denne gang. |

### Eventuelt

|  |  |  |
| --- | --- | --- |
| Indledning |  |  |
|  |  |  |
|  |  |  |
| Beslutning |  | Der var ingen punkter under evt. |

Allerød den 4. okt. 2019